**NARVA LINNAVOLIKOGU**

**OTSUS**

Narva ……10.2016 nr

Narva Linnavolikogu 19.05.2016.a otsuse nr 168

„Soldino tee 1 maaüksuse munitsipaalomandisse

taotlemine ja maa sihtotstarbe määramine” muutmine

**1. ASJAOLUD JA MENETLUSE KÄIK**

Narva Linnavolikogu 19.05.2016.a otsuse nr 168 „Soldino tee 1 maaüksuse munitsipaalomandisse taotlemine ja maa sihtotstarbe määramine” alusel taotleti Narva Linnavalitsuse 20.06.2016 a kirjaga nr 1.10/2734 munitsipaalomandisse Soldino tee 1 maaüksus pindalaga 74 750 m2 sihtotstarbega sotsiaalmaa – üldkasutatav maa (017;Üm). Maaüksuse sihtotstarve on määratud linna üldplaneeringu alusel, mis on kehtestatud Narva Linnavolikogu 24.01.2013.a otsusega nr 3.

Seoses sellega, et Soldino tee 1 maaüksusel asub tiik, tegi Ida-Viru Maavalitsus 21.09.2016 kirjaga nr 8-3/2016/3200-2 ettepaneku viia katastriüksuse sihtotstarve kooskõlla Vabariigi Valitsuse 23.10.2008 määrusega nr 155 „Katastriüksuse sihtotstarvete liigid ja nende määramise kord”. Nimetatud korra § 6 punkti 4 kohaselt on veekogude maa (006;V) – loodusliku või tehisveekogu või selle osa alune maa. Sama korra § 7 lõike 2 kohaselt võib erandina katastriüksusele määrata koos üldkasutatava maa sihtotstarbega veekogude maa sihtotstarve.

Lähtudes Ida-Viru Maavalitsuse 21.09.2016 kirjast nr 8-3/2016/3200-2 tuleb muuta Soldino tee 1 maaüksuse sihtotstarvet.

**2. ÕIGUSLIKUD ALUSED**

2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.

2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

**3. OTSUS**

Muuta Narva Linnavolikogu 19.05.2016.a otsuse nr 168 „Soldino tee 1 maaüksuse munitsipaalomandisse taotlemine ja maa sihtotstarbe määramine” punkti 3 alapunkt 3.2 ja sõnastada järgmiselt:

„3.2 Määrata Soldino tee 1 maaüksusele maa sihtotstarbeks sotsiaalmaa – üldkasutatav maa (017; Üm) – 95% ja veekogude maa (006;V) – 5%.“.

**4. Rakendussätted**

4.1 Otsus jõustub teatavakstegemisest.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

Aleksandr Jefimov

Linnavolikogu esimees